Qindra maturantë protestuan sot para Ministrisë së Arsimit për testin e provimit të Letersisë, i cili sipas tyre nuk kishte asnjë lidhje me materialet parapërgatitore mbi të cilat kanë punuar deri më tani.
Testi me alternativa kishte "zbritur nga qielli" sipas tyre duke i kërkuar llogari Ministrisë së Arsimit për përmbajtjen e tij.
Gjatë protestës së sotme, personazhi i studentëve ka qenë "Turi".
Por, kush është "Turi", i cili duket se do të jetë "përgjegjësi" për notat e ulta të studentëve?
Bëhet fjalë për një pyetje në testin e letërsisë, e cila ka personazh "Turin". Sipas pyetjes, studentët duhet të paramendojnë se si do të veprojë "Turi" në një situatë kur po përmbytet varka ku ai po udhëtonte. /abcnews.al